Peti uzastopni poraz Wizardsa
Nije pomoglo niti 36 ubačaja Gilberta Arenasa, najboljeg strijelca u utakmici protiv Chicago Bullsa
U posljednjem kolu NBA lige, u Chicagu, domaći su Bullsi s dva koša razlike svladali gostujuće Washington Wizardse. Konačni rezultat bio je 103-101. Kod Bullsa, najveći broj koševa postigao je Ben Gordon ubacivši ih 32. Dok je iza njega na drugom mjestu strijelaca završio Kirk Hinrich s 19 pogodaka. Kod poraženih Wizardsa, vodeći šuter bio je Gilbert Arenas s 36 koševa. Recimo i to da je ovo bio peti uzastopni poraz igrača Washingtona. U susretu New York Knicksa i Milwaukee Bucksa, još jedan poraz New Yorka rezultatom 97-80. S 23 pogotka, Michael Redd je bio najbolji pojedinac Bucksa. Toni Kukoč na parketu je proveo samo četiri minute i to bez ijednog ubačenog koša. Za Knickse najveći učinak ostvario je Maurice Taylor s 22 ubačaja. U Oklahomi još jedan poraz domaćina. New Orleans Hornetsi su s jednim košem razlike 105-104 poraženi od ekipe Utah Jazz-a. Iako nije postigao najveći broj koševa za svoj tim Utah Jazz, suigrači Derona Williamsa mogu upravo njemu zahvaliti za pobjedu. On je naime u posljednjih 18 sekundi ubacio tri trice te ostvario ukupni broj od 17 koševa. Svoj najveći učinak imao je Andrei Kirilenko s 25 koševa. U redovima Utaha zbog ozljede nije nastupio Gordan Giriček. Međutim, najveći broj koševa i skokova na utakmici imao je David West koji je ubacio 31 koše te ostvario čak 12 skokova što mu je zamalo uspjelo dovesti svoj sastav do pobjede.